गैस पाइप में लीकेज से लगी आग, बड़ा हादसा टला
देवगढ़| क्षेत्रके पिपली नगर में गुरुवार को खाना बनाते समय गैस लीकेज से आग पकड़ ली। युवाओं ने हिम्मत दिखाकर आग पर काबू पाया। जिससे बड़ा हादसा होने से टल गया। पिपली नगर निवासी टीलाराम (35) पुत्र दुर्गाराम सालवी के घर में सुबह गैस के चूल्हे पर खाना बना रहा था। इस दौरान गैस की पाइप लीकेज होने से आग लग गई। आग को देखकर टीलाराम चिल्लाने लगा और घर के बाहर गया। आसपास के ग्रामीणों युवाओं को सूचना मिलने पर मौके पर पहुंचे। घर के अंदर चंदू सालवी, भूपेश सालवी, महेंद्र सालवी, पप्पू सालवी आदि ने घर के अंदर घुसकर जलती हुई पाइप लाइन पर रेती पानी डालकर काबू पाने का प्रयास किया। इसके बाद सिलेंडर पर लगे रेग्यूलेटर को बंद करके टंकी को बाहर फेंका। आधे घंटे के बाद भी गैस निकलती रही। युवाओं की हिम्मत से सिलेंडर फटने से बच गया। अन्यथा बड़ा हादसा हो सकता था। आगजनी से रसोई में रखी खाने-पीने की सामग्री जल गई।
hin_Deva hin_Deva